***Gradsko društvo***

***Crvenog križa Knin***

*Knin****, 14. lipnja 2018.***

*Broj:* ***133/06/18***

*PREDMET: Svjetski dan darivatelja krvi, 14.lipnja 2018.*

*«Budite tu za nekog drugog. Dajte krv. Dijelite život»*

*Svake godine, 14. lipnja, zemlje širom svijeta obilježavaju Svjetski dan darivatelja krvi. Tim povodom iskazuje se zahvalnost dobrovoljnim, neplaćenim davateljima krvi za sve darovane doze krvi kojima su spašeni mnogi životi kao i podizanju svijesti o potrebi redovitog davanja krvi kako bi se osigurala kvaliteta, sigurnost i dostupnost krvi i krvnih pripravaka za pacijente u potrebi.*

*Transfuzija krvi i krvnih pripravaka svake godine pomaže u spašavanju milijuna života. Ona može pomoći i omogućiti pacijentima koji pate od teških kroničnih bolesti da žive što duže i kvalitetnije te podržava složene medicinske i kirurške zahvate. Također ima bitnu ulogu u brizi i spašavanju života majki i novorođenčadi, kao za vrijeme hitnih slučajeva u kriznim i izvanrednim situacijama prouzrokovanih ljudskim djelovanjem ili prirodnom katastrofom.*

*Osiguravanje sigurnih doza krvi i krvnih pripravaka u dovoljnoj količini ključna je komponenta učinkovitog zdravstvenog sustava svake zemlje. Adekvatna opskrba može se osigurati redovitim donacijama dobrovoljnih, neplaćenih davatelja krvi. Međutim, mnoge zemlje suočavaju se s problemom opskrbe zdravstva s dovoljnim količinama krvi, istovremeno osiguravajući njihovu kvalitetu i sigurnost.*

*Svima vama koji darivanjem krvi spašavate živote drugih, želimo*sretan*vaš dan!*

*Zahvalna na suradnji,* ***Ravnateljica GDCK Knin***

***Anđelka Balić***